CELEX: 32011D0544
Language: fi
Date: 2011-09-16 00:00:00
Title: 2011/544/EU: Komission täytäntöönpanopäätös, annettu 16 päivänä syyskuuta 2011 , kaasuöljyn ja petrolin yhteisestä merkitsemisaineesta veron määräämiseksi (tiedoksiannettu numerolla K(2011) 6422)

17.9.2011   
            
            
               FI
            
            
               Euroopan unionin virallinen lehti
            
            
               L 241/31
            
         KOMISSION TÄYTÄNTÖÖNPANOPÄÄTÖS,
   annettu 16 päivänä syyskuuta 2011,
   kaasuöljyn ja petrolin yhteisestä merkitsemisaineesta veron määräämiseksi
   (tiedoksiannettu numerolla K(2011) 6422)
   (2011/544/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kaasuöljyn ja lentopetrolin merkitsemisestä veron määräämiseksi 27 päivänä marraskuuta 1995 annetun neuvoston direktiivin 95/60/EY (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Sisämarkkinoiden moitteettoman toiminnan varmistamiseksi ja erityisesti veropetosten estämiseksi direktiivissä 95/50/EY säädetään sellaisen CN-koodin 2710 00 69 kaasuöljyn ja sellaisen CN-koodin 2710 00 55 petrolin tunnistamisessa käytettävästä yhteisestä merkintäjärjestelmästä, jotka on luovutettu kulutukseen valmisteveroa kantamatta tai joista kannetaan alennettua valmistusveroa. Vuonna 2002 ensin mainittu koodi jaettiin CN-koodeiksi 2710 19 41, 2710 19 45 ja 2710 19 49 kaasuöljyn rikkipitoisuuden huomioon ottamiseksi, ja jälkimmäiseksi mainittu koodi siirrettiin osaksi CN-koodia 2710 19 25.
            
         
               (2)
            
            
               Kaasuöljyn ja petrolin yhteisestä merkitsemisaineesta veron määräämiseksi 22 päivänä kesäkuuta 2006 tehdyllä komission päätöksellä 2006/428/EY (2) vahvistettiin tuote, jonka kemiallinen nimi on N-etyyli-N-[2-(1-isobutoksietoksi)etyyli]-4-(fenyyliatso)aniliini (Solvent Yellow 124), direktiivissä 95/60/EY säädetyksi yhteiseksi merkitsemisaineeksi veron määräämiseksi sellaiselle kaasuöljylle ja petrolille, josta ei ole maksettu täyttä, kyseisiin polttoaineena käytettäviin energiatuotteisiin sovellettavaa veroa.
            
         
               (3)
            
            
               Päätöksen 2006/428/EY 2 artiklassa edellytetään, että päätöstä 2006/428/EY on tarkasteltava uudelleen viimeistään 31 päivänä joulukuuta 2011 ottaen huomioon merkintäjärjestelmien alalla tapahtunut kehitys sekä tarve torjua valmisteverottomien tai alennetun verokannan soveltamisalaan kuuluvien kivennäisöljyjen käyttöä vilpillisiin tarkoituksiin.
            
         
               (4)
            
            
               Jäsenvaltioiden kuuleminen järjestettiin osana uudelleentarkastelua. Jäsenvaltiot ovat yleisesti ottaen sitä mieltä, että Solvent Yellow 124 on saavuttanut tavoitteensa torjua valmisteverottomien tai alennetun verokannan soveltamisalaan kuuluvien kivennäisöljyjen käyttöä vilpillisiin tarkoituksiin.
            
         
               (5)
            
            
               Solvent Yellow 124:n käytön terveys- ja ympäristövaikutusten ei ole ilmoitettu aiheuttaneen ongelmia.
            
         
               (6)
            
            
               Sellaista vaihtoehtoista tuotetta ei ole toistaiseksi esitetty eikä tuettu asiaankuuluvilla tieteellisillä tiedoilla, jolla Solvent Yellow 124 voitaisiin mahdollisesti korvata ja joka täyttäisi kaikki perusteet, joilla Solvent Yellow 124 valittiin yhteiseksi merkitsemisaineeksi veron määräämiseksi.
            
         
               (7)
            
            
               Solvent Yellow 124:ää olisi käytettävä jatkossakin direktiivissä 95/60/EY tarkoitettuna yhteisenä merkitsemisaineena veron määräämiseksi, johon sovelletaan mainitussa direktiivissä säädettyjä edellytyksiä.
            
         
               (8)
            
            
               Tällä päätöksellä ei vapauteta yrityksiä niille perussopimuksen 102 artiklassa määrätyistä velvoitteista.
            
         
               (9)
            
            
               Tieteen tulevan kehityksen tarjoamat mahdollisuudet olisi otettava huomioon asettamalla määräaika tämän päätöksen uudelleentarkastelemiselle.
            
         
               (10)
            
            
               Tätä päätöstä olisi kuitenkin tarkasteltava uudelleen milloin tahansa ennen määräajan päättymistä, jos Solvent Yellow 124:n todetaan lisäävän veropetoksia tai terveys- tai ympäristöhaittoja.
            
         
               (11)
            
            
               Selkeyden ja avoimuuden vuoksi päätös 2006/428/EY olisi korvattava.
            
         
               (12)
            
            
               Tässä päätöksessä säädetyt toimenpiteet ovat valmisteverokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä eritelty Solvent Yellow 124 on direktiivissä 95/60/EY säädetty kaikkien CN-koodien 2710 19 41, 2710 19 45 ja 2710 19 49 kaasuöljyjen sekä CN-koodin 2710 19 25 petrolin merkitsemisessä käytettävä yhteinen merkitsemisaine veron määräämiseksi.
   Jäsenvaltioiden on vahvistettava merkitsemisaineen määräksi vähintään 6 mg ja enintään 9 mg merkitsemisainetta kivennäisöljylitrassa.
   2 artikla
   Tätä päätöstä tarkastellaan uudelleen viimeistään 31 päivänä joulukuuta 2016 ottaen huomioon merkintäjärjestelmien alalla tapahtunut tekninen kehitys sekä tarve torjua valmisteverottomien tai alennetun valmisteverokannan soveltamisalaan kuuluvien energiatuotteiden käyttöä vilpillisiin tarkoituksiin.
   Uudelleentarkastelu on suoritettava aiemmin, jos Solvent Yellow 124:n todetaan lisäävän veropetoksia tai terveys- tai ympäristöhaittoja.
   3 artikla
   Kumotaan päätös 2006/428/EY.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä syyskuuta 2011.
      
         
            Komission puolesta
         
         Algirdas ŠEMETA
         
            Komission jäsen
         
      
   
   
      (1)  EYVL L 291, 6.12.1995, s. 46.
   
      (2)  EUVL L 172, 24.6.2006, s. 15.
   
      LIITE
      
                  1.
               
               
                  Väri-indeksin mukainen nimi: Solvent Yellow 124.
               
            
                  2.
               
               
                  Kemiallinen nimi: N-etyyli-N-[2-(1-isobutoksietoksi)etyyli]-4(fenyyliatso)aniliini.